ANA tetembungan sing unine “Sapa sing nandur bakal ngundhuh”. Unen-unen iku ana sambung-rapete karo “Ngundhuh wohing penggawe” utawa “ngundhuh wohing pakarti”. Lire, kahanan sing disandhang saiki ora uwal saka penggawe utawa pakarti sing wis ditindakake. Kahananing urip, bungah susah, begja cilaka, sugih mlarat, kabeh mau keh-sithike mujudake wohing pakartine dhewe.